Diari Oficial de la Generalitat Valenciana


Sumari del DOGV 9746, del 15-12-2023 (2023/12826)

RESOLUCIÓ de 14 de desembre de 2023, de la consellera d'Innovació, Indústria, Comerç i Turisme, de concessió addicional d'ajudes convocades per la Resolució de 31 de maig de 2023, de la directora general de Comerç, Artesania i Consum, per la qual s'efectua la convocatòria per a l'exercici 2023 de les ajudes en matèria de comerç i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, de conformitat amb la modificació realitzada per l'Ordre 5/2022, d'1 de juny, i amb la Correcció d'errades d'esta, de 31 de maig de 2023,títol II, capítol I, article 18.2.b (expedients tipus CMMOPY).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12586


Data del document
:   14-12-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

RESOLUCIÓ de 14 de desembre de 2023, de la consellera d'Innovació, Indústria, Comerç i Turisme, de concessió addicional d'ajudes convocades per la Resolució de 31 de maig de 2023, de la directora general de Comerç, Artesania i Consum, per la qual s'efectua la convocatòria per a l'exercici 2023 de les ajudes en matèria de comerç i artesania, a l'empara de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, de conformitat amb la modificació realitzada per l'Ordre 5/2022, d'1 de juny, i amb la Correcció d'errades d'esta, de 31 de maig de 2023,títol II, capítol I, article 18.2.b (expedients tipus CMMOPY). [2023/12007]  
  
  
Vista l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania (DOGV 8433, 28.11.18), modificada per l'Ordre 5/2022, d'1 de juny (DOGV 9355, 06.06.2022), i la Correcció d'errades de 31 de maig de 2023 (DOGV 9610, 05.06.2023).  
  
Vista la Resolució de 31 de maig de 2023, de la directora general de Comerç, Artesania i Consum, per la qual s'efectua la convocatòria per a l'exercici 2023 de les ajudes en matèria de comerç i artesania (DOGV 9610, 05.06.2023).  
Vista la Resolució de data 7 de desembre de 2023, de la consellera d'Innovació, Indústria, Comerç i Turisme, de concessió d'ajudes en matèria de comerç, consum i artesania, en la qual es deneguen determinades sol·licituds, per insuficiència de crèdit.  
Vista la Resolució de 5 de desembre de 2023, de la Conselleria d'Hisenda, Economia i Administració Pública, per la qual s'autoritza un ajust en l'annex de subvencions i transferències de capital del programa 761.10, Ordenació i promoció comercial i artesana, de la Conselleria d'Innovació, Indústria, Comerç i Turisme, i incrementa el crèdit de la línia de subvenció L30887467 del capítol 7 en un milió d'euros.  
  
Tenint en compte que, en aplicació del resolc segon, apartat 5 de la Resolució de 31 de maig de 2023, de la directora general de Comerç, Artesania i Consum, per la qual s'efectua la convocatòria per a l'exercici 2023 de les ajudes en matèria de comerç i artesania, de conformitat amb l'article 11.6 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es podrà dictar una resolució complementària de concessió que incloga sol·licituds que, fins i tot complint tots els requisits, no n'hagen sigut beneficiàries per exhauriment del crèdit disponible, en el cas que es produïsquen eventuals augments sobrevinguts en este.  
  
Vista l'acta de la comissió qualificadora, reunida en data 11 de desembre de 2023, per la qual s'aprova la proposta de sol·licituds a concedir amb este increment de crèdit, i que van resultar denegades en la comissió de 29 de novembre de 2023 per insuficiència de crèdit, i que ha sigut elevada a la consellera d'Innovació, Indústria, Comerç i Turisme, a través de la Direcció General de Comerç, Artesania i Consum, resolc:  
  
Primer  
Concedir les ajudes que es recullen en l'annex I, per un import total de 996.649,77 euros, per a la realització de les accions que s'hi especifiquen.  
En el cas d'agrupacions de persones físiques o jurídiques sense personalitat jurídica, segons el que establix l'article 11 de la Llei 38/2003, general de subvencions, es fan constar expressament els compromisos d'execució assumits per cada membre de l'agrupació, així com l'import de subvenció a aplicar per cadascun (annex II).  
Les ajudes que es concedixen a través de la present resolució estan sotmeses al règim de minimis regulat pel Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352, de 24.12.2013), modificat pel Reglament (UE) núm. 2020/972, de la Comissió, de 2 de juliol de 2020, pel qual es modifiquen el Reglament 8UE) núm. 1407/2013, respecte a la seua pròrroga, i el Reglament (UE) núm. 651/2014, pel que respecta a la seua pròrroga i als ajustos pertinents (DO L215, de 7.7.2020).  
  
Segon  
Les ajudes es finançaran amb càrrec a l'aplicació pressupostària 41.80.18.520.06.806.09, línia de subvenció I05954190 del pressupost de despeses de la Generalitat per a l'exercici 2023.  
  
Tercer  
Fins al 19 de desembre de 2023, la beneficiària podrà realitzar l'activitat objecte de la subvenció i justificar el compliment de la finalitat que determina la seua concessió, així com de les obligacions establides en l'article 13 i dels requisits i condicions imposades, mitjançant la presentació dels documents establits en l'article 15, així com la documentació addicional, si és el cas, de l'article 19.2, tots ells de l'Ordre 22/2018, de bases reguladores d'estes ajudes, de conformitat amb la modificació realitzada per l'Ordre 5/2022 i la Correcció d'errades d'esta de 31 de maig de 2023.  
  
  
El càlcul de la subvenció definitiva a percebre es realitzarà aplicant el percentatge de suport real a la despesa justificada i aprovada.  
L'incompliment de les obligacions i condicions imposades a la beneficiària podrà donar lloc a la minoració o la resolució de la subvenció, en els termes establits en l'article 16 de la mencionada Ordre 22/2018, de conformitat amb la modificació realitzada per l'Ordre 5/2022 i la Correcció d'errades d'esta, de 31 de maig de 2023.  
  
L'import de la subvenció no podrà ser destinat a finalitat ni activitat diferent d'aquella per a la qual es concedix, i l'incompliment obligarà a la devolució dels fons percebuts.  
  
Contra la present resolució, que posa fi a la via administrativa, podrà interposar-se, potestativament, recurs de reposició davant el mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar de l'endemà de la publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l'endemà de la publicació, d'acord amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 de desembre de 2023.- La consellera d'Innovació, Indústria, Comerç i Turisme: Nuria Montes de Diego.